തിരുവമ്ബാടിയിലെ സ്ഥാനാര്ത്ഥിത്വം ലിന്റോ ജോസഫിന് ലഭിച്ചതോടെ ശ്രമിച്ചത് പാരപണിയാന് പി കെ കുഞ്ഞാലിക്കുട്ടിയുമായി കൂടിക്കാഴ്ച്ച നടത്തി പാര്ട്ടിക്ക് മുമ്ബാകെ നല്കിയ വിശദീകരണങ്ങളും തൃപ്തികരമല്ല താമരശ്ശേരി ഏരിയാ കമ്മിറ്റി അംഗത്തിന് സിപിഎമ്മിലെ സ്ഥാനങ്ങളെല്ലാം നഷ്ടം കോഴിക്കോട്: നിയമസഭാ തെരഞ്ഞെടുപ്പു കാലത്ത് പാര്ട്ടിയില് ഉണ്ടായ അച്ചടക്ക ലംഘനങ്ങളെ വച്ചുപൊറുപ്പിക്കാതെ സിപിഎം. ഓരോ മണ്ഡലങ്ങളിലു നടന്ന കാര്യങ്ങളില് അട്ടിമറി ശ്രമങ്ങള്ക്കെതിരെ ശക്തമായ നടപടിയാണ് സിപിഎം കൈക്കൊണ്ടത്. തിരുവമ്ബാടി നിയമസഭാ മണ്ഡലത്തിലെ തെരഞ്ഞെടുപ്പു പ്രവര്ത്തനങ്ങളുമായി ബന്ധപ്പെട്ട് നടപടി നേരിട്ടത് സിപിഎം താമരശ്ശേരി ഏരിയാ കമ്മിറ്റി അംഗമാണ്. തിരഞ്ഞെടുപ്പ് സമയത്ത് പി.കെ കുഞ്ഞാലിക്കുട്ടിയുമായി ചര്ച്ച നടത്തിയെന്ന് കണ്ടെത്തിയതിനെ തുടര്ന്നാണ് ഏരിയാ കമ്മിറ്റി അംഗം ഗിരീഷ് ജോണിനെതിരെ സിപിഎം നടപടി സ്വീകരിച്ചത്. താമരശ്ശേരി ഏരിയാ കമ്മിറ്റി അംഗം ഗിരീഷ് ജോണിനെതിരേയാണ് നടപടി. ഇയാളെ പാര്ട്ടിയുടെ തെരഞ്ഞെടുക്കപ്പെട്ട എല്ലാം സ്ഥാനങ്ങളില് നിന്നും നീക്കി. ഇതോടെ ഗിരീഷ് ജോണ് പാര്ട്ടി ബ്രാഞ്ച് അംഗം മാത്രമായി മാറി. തിരുവമ്ബാടിയിലെ തെരഞ്ഞെടുപ്പ് പ്രചാരണത്തിനിടെയായിരുന്നു സംഭവം. പുതുപ്പാടി ഗ്രാമ പഞ്ചായത്ത് മുന് പ്രസിഡിന്റ് കൂടിയായ ഗിരീഷ് ജോണിന്റേയും കുടരഞ്ഞി പഞ്ചായത്ത് പ്രസിഡന്റും ലോക്കല് സെക്രട്ടറിയുമായ ലിന്റോ ജോസഫിന്റേയും പേരുകളാണ് തിരുവമ്ബാടിയിലെ സ്ഥാനാര്ത്ഥി നിര്ണയ വേളയില് സിപിഎമ്മില് ഉയര്ന്ന് കേട്ടത്. ചര്ച്ചയ്ക്കൊടുവില് ലിന്റോയ്ക്ക് നറുക്ക് വീഴുകയായിരുന്നു. തുടര്ന്ന് ഗിരീഷ് തിരഞ്ഞെടുപ്പ് പ്രചാരണ പ്രവര്ത്തനങ്ങളില് സജീവമായില്ല. ലോക്കല് കമ്മിറ്റികളടക്കം വിഷയം ഉന്നയിച്ചതോടെ താമരശ്ശേരി ഏരിയാ കമ്മിറ്റി ചര്ച്ച ചെയ്ത് ജില്ലാ നേതൃത്വത്തിന്റെ ശ്രദ്ധയില് പെടുത്തുകയായിരുന്നു. പ്രതീക്ഷിച്ച തിരുവമ്ബാടി സീറ്റ് കിട്ടാതെ വന്നപ്പോള് എതിര് സ്ഥാനാര്ത്ഥിയായ സി.പി. ചെറിയ മുഹമ്മദിന്റെ പാര്ട്ടിയുടെ ദേശീയ ജനറല് സെക്രട്ടറിയുമായി കൂടിക്കാഴ്ച നടത്തിയത് വലിയ കുറ്റമായിട്ടാണ് കാണുന്നത്. വിഷയത്തില് ഗിരീഷ് ജോണ് നല്കിയ മുറുപടി തൃപ്തികരമല്ലെന്ന് കണ്ട് തള്ളിയതിനാലാണ് അച്ചടക്ക നടപടി സ്വീകരിച്ചത്. നടപടി ഉടന് കീഴ് ഘടകങ്ങള്ക്ക് റിപ്പോര്ട്ട് ചെയ്യും. 4643 വോട്ടിന്റെ ഭൂരിപക്ഷത്തിലാണ് ലിന്റോ ജോസഫ് വിജയിച്ചത്. Stories you may Like